GiliGold/VAD_KnessetCorpus huggingface dataset:
<ארבל אסטרחן: יצא על זה אתמול מכתב מהיועץ המשפטי לכנסת, כי קיבלנו טענות בעניין הזה.
<ארבל אסטרחן: מה שנכתב זה שאנחנו לא מקבלים את הטענה הזאת, שכן בישיבת ועדת הכספים אמר נציג האוצר שמשרד האוצר תומך בעלות התקציבית של ההצעה והיא גם עומדת בתנאי הנומרטור – היה שם איזשהו ניסוח שהוא אמר – וכך מקובל לעבוד בוועדת הכספים ובכל הוועדות.
<ארבל אסטרחן: ברגע שבאים נציגי הממשלה ותומכים בעלות, מבחינתנו לא מדובר בהצעה תקציבית.
<ארבל אסטרחן: לכן גם בנוסח הצעת החוק שהונח לקריאה הראשונה, בכחול, לא נכתב שזו הצעה תקציבית, ולכן חברי הכנסת לא חשבו שהם צריכים להצביע על זה ברוב מיוחד.
יואב קיש: בעד הטענה – 3
יהודה גליק: רביזיה.
יואב קיש: אני עובר לטענת נושאים חדשים בהצעת חוק מימון מפלגות.
יואב קיש: חבר הכנסת יואל חסון, שלום, אתה מקבל עשר דקות לדבר על כל הנושאים החדשים.
יואל חסון: אנחנו מדברים על החוק שמוגדר V15, שהתנהלנו בו חודשים ארוכים.
יואל חסון: חלק מהנושאים שהועלו, גם בהסתייגויות, היו בהגדרתי כנושא חדש.
יואל חסון: מכיוון שכל החוק הזה.
יואל חסון: .. אדוני, אני לא יודע מה הייתה כוונתך במקור, אבל כל החוק הזה מתגלה מיום ליום כחוק מיותר, כחוק שההסתייגויות שבו, שלא התקבלו ברובן, מוכיחות שהחוק הזה הוא לא חוק טוב, הוא לא חוק מתאים, הוא חוק שפוגע באפשרות של האזרח להתאגד, לפעול באופן דמוקרטי.
יואל חסון: יש כאן כוונה להפחיד אנשים מלהיות מעורבים במערכת בחירות, יש פה כוונה ליצור כאן מסע רדיפה, יש כאן מתן יתרונות מוגזמים למפלגות, שמאפשרים לרדוף ארגונים חוץ-פרלמנטריים ולעשות עוד כל מיני דברים שהם בהחלט לא טובים.
יואל חסון: אני חושב שעדיין יש הזדמנות, גם בדיון המסכם, לחזור למסלול שחשבנו שהוא הנכון, וזה לייצר שקיפות משמעותית בחוק הזה; שקיפות בנושא של הפעילות.
יואל חסון: כן לאפשר מעורבות ותרומות מחוץ לארץ.
יואל חסון: העובדה שמונעים מאנשים בחוץ לארץ לתרום לטובת ארגונים שמבקשים להשפיע על סדר היום, על דעת הקהל וכל הדברים האלה, זה דבר שהוא איננו נכון ולדעתי זה גם צבוע, מכיוון שכולנו כפוליטיקאים מגייסים כסף בחוץ לארץ לטובת הבחירות שלנו, הפריימריז, בעוד שפה מונעים מתורמים להיות מעורבים בעניינים פוליטיים אחרים.
יואל חסון: חוק מימון מפלגות כפי שאנחנו מכירים אותו היום, למעשה כבר מונע ואוסר על סיוע של עמותה או של ארגון לכל רשימה ועל מעורבות בבחירות.
יואל חסון: זה דבר שהיה קיים, היה ידוע.
יואל חסון: אבל פה נכנסו לאיזשהו חוק שהכוונה שלו הייתה, כפי שאמרתי מהתחלה, ליצור הפחדה וליצור כוונה להפריע לחברה האזרחית בפעולותיה, להפריע לחברה האזרחית להיות מעורבת.
יואל חסון: אני משער שהחוק הזה לא ישיג בסוף את מטרתו, כי החוק הזה, כמו בעניין התאגיד, הוא רצון לסמן וי.
יואל חסון: על כל דבר אתם רוצים לסמן וי, וזה לא משנה אם החוק באמת יעזור, ישיג את המטרה, יעשה את מה שאתה מבקש.
יואל חסון: אתה רק רוצה את הכותרת שלך, שהעברת את חוק V15, מה שבוודאי יקדם אותך בפריימריז.
יואל חסון: אגב, אני חייב להגיד באופן אישי שאני לא נגד זה שזה יקדם אותך בפריימריז.
יואל חסון: אני רוצה בהזדמנות הזאת גם להגיד שהיו הרבה חברי כנסת שהיו מעורבים בתהליך החקיקה הזה.
יואל חסון: זה היה תהליך חקיקה ארוך ומורכב, ורוב מי שנכנס לעניין הזה לעומק הבין עד כמה החוק הזה מיותר, עד כמה החוק הזה נולד מכוונות זדון, עד כמה החוק הזה נולד במקומות.
יואל חסון: יש מספיק טענות, לדוגמה, לגבי עורך דין שמרון, שכל החוק הזה נוסח במשרדו.
יואל חסון: לא התייעצתם איתו, לא דיברתם איתו – הוא ניסח את החוק הזה.
יואל חסון: הוא ניסח את החוק הזה בשם ראש הממשלה, שמבקש את החוק הזה.
יואל חסון: אבל אתם יודעים מה, לפחות אני יכול לומר שבתהליך הארוך שהיה כאן בכל זאת צומצם הנזק.
יואל חסון: עדיין יש פה נזק, אבל הוא צומצם.
יואל חסון: החוק היום הוא פחות מזיק.
יואל חסון: הוא עדיין מזיק, אבל פחות.
יואל חסון: יש בו פחות ופחות סעיפים שהם רעים, אבל הוא עדיין חוק רע.
יואל חסון: אני מקווה מאוד, אדוני היושב-ראש, שאתה בכל זאת תיכנס להידברות עם האופוזיציה - -
יואב קיש: לא תהיה הידברות.
יואב קיש: אני סיימתי את שלב ההידברות עם האופוזיציה.
יואל חסון: - - כדי לשנות את חלק מסעיפי החוק, כדי להגיע לחוק הרבה יותר סביר.
יואל חסון: ואם לא – נצטרך לדון על החוק הזה שעות ארוכות.
יואב קיש: זה מה שיקרה.
יואב קיש: ידידי יואל חסון, סליחה שאני קוטע את דבריך, אם אתה מאפשר לי - - -
יואל חסון: יש לי עוד ארבע דקות.
יואב קיש: אז אני אשמור לך אותן.
יואב קיש: אני רוצה להגיד לך בקצרה כך.
יואב קיש: אתה יודע שישבנו ובאמת ניסיתי לבוא לקראתך בנושאים שאתה הערכת שהם חשובים ושבהם צריך לתקן את החוק.
יואב קיש: אני חייב להגיד לך שהלכתי מעל ומעבר, כולל למקומות שהחוק יֵצא פחות טוב ממה שאני חושב – הרי הכול פה סובייקטיבי לגמרי – אבל אני מודה שלא הגענו לכלל הבנות, ולכן נוסח החוק יישאר כמו שהוא, ואנחנו ננהל את ההצבעות ונתנהל כמו שקואליציה ולפעמים אופוזיציה יודעות להתנהל.
יואב קיש: בבקשה, עוד ארבע דקות לרשותך.
יואל חסון: הסיבה שאני חשבתי שלא ראוי להתפשר היא מכיוון שברגע שלא הוצעו דברים משמעותיים מצדך, עצם הפשרה היא כבר קבלה של החוק והשלמה איתו.
יואל חסון: אם ההצעות מצדך היו הצעות הרבה יותר משמעותיות, כמו מה שהצעתי ודיברנו, אז היה אפשר להגיד שעשינו תיקון מסוים.
יואל חסון: אבל ברגע שההצעות שלך היו די שוליות וגם הפכו להיות די לא רלוונטיות.
יואל חסון: .. הרי מה הייתה המטרה?
יואל חסון: בהגבלת סכום התרומות אתה למעשה יודע שבזה שאתה מגביל את סכום התרומות אתה לא מאפשר להגיע לסכומים משמעותיים.
יואל חסון: כי אי אפשר לגייס מיליונים מתרומה של 11,000.
יואל חסון: אי אפשר לעשות את זה, ואתה יודע את זה היטב, וזאת כוונת המשורר והמחוקק, כנ"ל גם במקרים אחרים.
יואל חסון: לכן מבחינתי להסכים להגדלה של עוד 2,000 או 3,000 זה דבר שאין בו משמעות, זה היה כמו פשוט לקבל את החוק כפי שהוא.
יואל חסון: אני יכול לומר לחברי הוועדה שלא באמת הונחה על שולחננו הצעה משמעותית אמתית, אלא הכוונה הייתה רק למצוא דרך להשתיק אותנו להגדיר את מסגרת הדיון, ואני לא הסכמתי ללכת לכיוון הזה ולא חשבתי שזה נכון.
יואל חסון: החוק הזה, צריך שנדון בו שעות ארוכות במליאה, ואולי במהלך הדיון הזה אנשים יוכלו לחשוב פעמיים למה הם נתנו יד לחוק כזה אנטי אזרחי.
יואל חסון: גם ככה הפוליטיקה הישראלית סובלת מחוסר רצון של אנשים להשתלב בה, מחוסר רצון של אנשים להיות מעורבים בה.
יואל חסון: האזרחים גם ככה לא רוצים היום לגלות מעורבות ויש תחושה של אסקפיזם מוחלט, והנה אומרים להם פה עכשיו שאם אולי הם יחשבו להתאגד בבחירות או לעבוד או לפעול לאיזושהי מטרה, אז הם לוקחים סיכון של סנקציה פלילית והם יצטרכו לדווח למבקר ולעשות עוד הרבה דברים שמרחיקים אנשים מלרצות להיות מעורבים.
יואל חסון: וזאת בשורה גרועה מאוד לדמוקרטיה הישראלית, גרועה מאוד לכולנו.
יואל חסון: אבל אני מבין מאיפה היא באה.
יואל חסון: אני לא יודע, אדוני היושב-ראש, אם בג"ץ ייתן את עמדתו בחוק הזה.
יואל חסון: יכול להיות מאוד שכן, יכול להיות שבסוף הסעד יבוא משם.
יואל חסון: אני מצטער על זה, אני לא אוהב את זה בכלל, אני חושב שהמקום הנכון לחוקק חוקים, לשנות אותם או לבטל אותם הוא רק בכנסת, חד-משמעית.
יואל חסון: אבל לפעמים לא משאירים ברירה.
יואל חסון: כשמתנהלים בברוטליות, בעיקשות, בחוסר רצון אמתי לייצר חוק סביר, אז לפעמים מאלצים את הגורמים האזרחיים... ויכול להיות שיהיו פה, אדוני היושב-ראש, גורמים אזרחיים.
יואל חסון: אני רואה שאני עוזר לך לגייס את הרוב.
יואב קיש: לא, אתה יכול להפסיק, אין שום בעיה.
יואל חסון: אז אני מבין שאתם עכשיו באמת בכוח רוצים להביא למצב שבג"ץ יצטרך לתת את דעתו.
יואל חסון: אני עוד לא יודע אם אני אעתור לבג"ץ, אין לי מושג, אני רק יודע - - -
יואב קיש: אולי אחרים יעתרו לבג"ץ.
יואל חסון: אולי אחרים יעתרו לבג"ץ.
יואב קיש: לתפיסתי חברי כנסת לא צריכים לעתור לבג"ץ.
יואל חסון: נכון, אני גם חושב את זה, אבל החוק הזה הוא חוק קיצוני, וצריך שתדעו את זה, במיוחד כל אלה שיבואו להצביע עכשיו בעד או נגד נושא חדש ויבואו להצביע על החוק הזה בסופו של דבר.
יואל חסון: תדעו שאתם מצביעים לחוק שברוב הדיונים בו לא הייתם, אתם לא מבינים את המשמעות של - - -
יואב קיש: לא, אבל זה דיון בוועדת הכנסת על נושאים חדשים.
יואב קיש: בהגדרה, חברי הכנסת של ועדת הכנסת שבאים להצביע על נושאים חדשים...
יואב קיש: סלח לי שאני מפריע, אבל אני הצבעתי לפני רגע על טענת הנושא חדש לגבי ועדת הכספים בלי שהייתי בדיון אחד בחוק הזה.
יואב קיש: זו תפקידה של ועדת הכנסת, נושאים חדשים.
יואל חסון: אני מדבר על חברי כנסת אחרים, שבאמת לא מכירים את הנושא, ויבואו כמו איזה מכונות הצבעה להצביע בעד, לפי משמעת קואליציונית, שבמושב הזה, בכנסת הזאת, היא קיצונית באופן דרמטי, באמת דרמטי.
יואל חסון: ואני אומר את זה כמי שהיה יו"ר הקואליציה ולא החיל משמעת קואליציונית אוטומטית על כל דבר ועל כל עניין.
יואל חסון: פה אתם עושים את זה ממש בברוטליות, בצורה תקיפה, וגורמים לאנשים להצביע בעד חוקים שהם לא מכירים, לא יודעים ולא מבינים את המשמעות שלהם.
יואל חסון: ולכן, אדוני היושב-ראש, אני חושב שכל הנושאים שהגדרתי כנושאים חדשים הם אכן נושאים חדשים.
יואל חסון: אני חושב שצריך להצביע בעד זה שהם נושאים חדשים ולדון בהם מחדש, כדי לבדוק את השפעתם על החוק.
יואב קיש: היועצת המשפטית, את רוצה להתייחס?
אוסאמה סעדי: רגע, גם לי היו נושאים חדשים.
יואב קיש: סליחה, לא זכרתי שהיו לך נושאים חדשים.
יואב קיש: חמש דקות לרשותך, בבקשה.
אוסאמה סעדי: בוקר טוב, אדוני היושב-ראש, חברי חברי הכנסת.
אוסאמה סעדי: אני הגשתי נושא חודש רק בנושא מסוים אחד: בסעיף 1, בהגדרות, בכל מה שקשור להסעת בוחרים.
אוסאמה סעדי: אני חושב שיש אפילו קונצנזוס בקרב חלק גדול מהסיעות, גם סיעות בקואליציה, ואני חושב שהסעיף הזה הוא סעיף לא חוקתי, ואני אסביר למה.
יואב קיש: אבל הוא לא חדש.
יואב קיש: אולי הוא לא חוקתי, אבל הוא לא חדש.
יואב קיש: אנחנו מדברים פה על השאלה אם זה נושא חדש או לא.
אוסאמה סעדי: אני מדבר על התוספת.
יואב קיש: לא, אין פה תוספת.
אוסאמה סעדי: התוספת - - -
יואב קיש: בוא, אל תעשה לי דיון על הנושא עצמו.
אוסאמה סעדי: לא, על התוספת "לרבות עמדותיהם הפוליטיות המשוערות לפי מקום מגוריהם".
<ארבל אסטרחן: זה היה כל בכחול.
יואב קיש: זה היה כל הזמן, היה כבר בראשון.
אוסאמה סעדי: לא היה בראשון.
יואב קיש: היה בראשון.
יואב קיש: עזוב, אתה עושה פה משחק פוליטי וזה בסדר, אבל אל תגיד לי שזה נושא חדש.
<ארבל אסטרחן: היה פה דיון אם להוריד את זה.
אוסאמה סעדי: לא, הורידו את זה.
יואב קיש: לא, לא הורידו, זה היה כל הזמן.
יואב קיש: אתם ביקשתם להוריד, אבל מכיוון שלא הגענו להסכמות עם האופוזיציה העסק הזה ירד מהפרק.
אוסאמה סעדי: לא רק אנחנו ביקשנו, גם מהבית היהודי, כי מדובר פה במשהו - - -
יואב קיש: אוסאמה, אני מבקש שתתייחס לטענת נושא חדש.
אחמד טיבי: זה ימנע מאיתנו לנהור.
יואב קיש: מי אמר שאני רוצה למנוע מכם לנהור?
אוסאמה סעדי: אתה רוצה למנוע.
אוסאמה סעדי: אני חושב שהסעיף הזה, מכיוון שגם הייתה איזושהי הסכמה במסגרת הדיונים שהיו, אדוני היושב-ראש, וגם חלק מסיעות הבית פנו אליך מתוך הקואליציה – אני מבקש להוריד את זה.
אוסאמה סעדי: זה שאנחנו לא הגענו להסכם על כלל הסעיפים, זה לא קשור אלינו - - -
יואב קיש: אז את זה נעשה בהצבעה בוועדה.
יואב קיש: אנחנו נבטל את זה כנושא חדש, ואם נגיע להסכמות נעשה את זה בהצבעה בוועדת .
יואב קיש: V15
אוסאמה סעדי: מקבל את זה.
אחמד טיבי: מקבלים.
יואב קיש: אז אתם מסירים את טענת הנושא חדש?
<ארבל אסטרחן: הוגשו 25 בקשות לנושאים חדשים, ואם מורידים את הבקשה של חבר הכנסת סעדי זה 24 בקשות.
<ארבל אסטרחן: מדובר בשלל עניינים, ועמדתי היא שאף אחד מהם לא מהווה נושא חדש.
<ארבל אסטרחן: אגב, הכול על הסתייגויות, וכל ההסתייגויות מתייחסות באופן ישיר ומהותי לסעיפי הצעת החוק.
<ארבל אסטרחן: גם הצעת החוק עצמה לא עברה שינויים משמעותיים שיש בהם משום נושא חדש.
<ארבל אסטרחן: ולכן, כמו שגם אמרתי בישיבת הוועדה המשותפת, לעמדתי אף אחד מהם זה לא נושא חדש.
יואב קיש: טוב, אנחנו עוברים להצבעה על נושאים חדשים.
יואב קיש: מתחילים מעמוד 12, מה שמסומן בירוק.
יואב קיש: נתחיל בהסתייגות 3.
יואב קיש: מי בעד שזה נושא חדש?
יואב קיש: בעד טענת נושא חדש – 4
יואב קיש: טענת נושא חדש לגבי הסתייגות מספר 3 לא נתקבלה.
יואב קיש: נושא מספר 18, האם מדובר בנושא חדש?
יואב קיש: מי שתומך שירים את ידו.
יואב קיש: בעד טענת נושא חדש – 5
יואב קיש: טענת נושא חדש לגבי הסתייגות מספר 18 לא נתקבלה.
יואב קיש: מספר 19, מי בעד? חמש.
יואב קיש: מי נגד? שש.
יואב קיש: טענת נושא חדש לגבי הסתייגות מספר 19 לא נתקבלה.
יואב קיש: מספר 25, מי בעד?
יואב קיש: חמש.
יואב קיש: שש.
יואב קיש: טענת נושא חדש לגבי הסתייגות מספר 25 לא נתקבלה.
יואל חסון: רביזיה על ההצבעה הזאת.
יואב קיש: רביזיה על הכול.
יואב קיש: בבקשה, תהיה רביזיה על כל הנושאים החדשים.
יואב קיש: 31, מי בעד? חמש.
יואב קיש: טענת נושא חדש לגבי הסתייגות מספר 31 לא נתקבלה.
יואב קיש: מספר 38, מי בעד?
יואב קיש: טענת נושא חדש לגבי הסתייגות מספר 38 לא נתקבלה.
יואב קיש: 44, מי בעד?
יואב קיש: טענת נושא חדש לגבי הסתייגות מספר 44 לא נתקבלה.
יואב קיש: 45, מי בעד?
יואב קיש: טענת נושא חדש לגבי הסתייגות מספר 45 לא נתקבלה.
יואב קיש: 50, מי בעד?
יואב קיש: טענת נושא חדש לגבי הסתייגות מספר 50 לא נתקבלה.
יואב קיש: 54, מי בעד?
יואב קיש: טענת נושא חדש לגבי הסתייגות מספר 54 לא נתקבלה.
יואב קיש: 56, מי בעד?
יואב קיש: טענת נושא חדש לגבי הסתייגות מספר 56 לא נתקבלה.
יואב קיש: 59, מי בעד? חמישה.
יואב קיש: טענת נושא חדש לגבי הסתייגות מספר 59 לא נתקבלה.
יואב קיש: 63, מי בעד? חמישה.
יואב קיש: טענת נושא חדש לגבי הסתייגות מספר 63 לא נתקבלה.
יואב קיש: לחלופין של 66, מי בעד?
יואב קיש: טענת נושא חדש לגבי הסתייגות לחלופין של 66 לא נתקבלה.
יואב קיש: 69, מי בעד? חמישה.
יואב קיש: טענת נושא חדש לגבי הסתייגות מספר 69 לא נתקבלה.
יואב קיש: 71, מי בעד?
יואב קיש: טענת נושא חדש לגבי הסתייגות 71 לא נתקבלה.
יואב קיש: לחלופין 72, מי בעד?
יואב קיש: טענת נושא חדש לגבי הסתייגות לחלופין של 72 לא נתקבלה.
יואב קיש: לחלופין 74, מי בעד?
יואב קיש: טענת נושא חדש לגבי הסתייגות לחלופין של 74 לא נתקבלה.
יואב קיש: 82 לחלופין, מי בעד?
יואב קיש: טענת נושא חדש לגבי הסתייגות לחלופין של 82 לא נתקבלה.
יואב קיש: 84, מי בעד? חמישה.
יואב קיש: טענת נושא חדש לגבי הסתייגות 84 לא נתקבלה.
יואב קיש: 86, מי בעד?
יואב קיש: טענת נושא חדש לגבי הסתייגות 86 לא נתקבלה.
יואב קיש: 82, מי בעד?
יואב קיש: טענת נושא חדש לגבי הסתייגות 82 לא נתקבלה.
יואב קיש: 87, מי בעד?
יואב קיש: טענת נושא חדש לגבי הסתייגות 87 לא נתקבלה.
יואב קיש: 89, מי בעד?
יואב קיש: טענת נושא חדש לגבי הסתייגות 89 לא נתקבלה.
יואב קיש: 91, מי בעד? חמישה.
יואב קיש: טענת נושא חדש לגבי הסתייגות 91 לא נתקבלה.
יואב קיש: לדעתי סיימנו את הכול.
יואב קיש: תהיה רביזיה על הנושא הזה ב-10:40.
משה גפני: מתי אמרת שתהיה רביזיה על הנושא של - - - ?
משה גפני: אני חייב לשים את זה על סדר היום.
משה גפני: אני מחכה לרביזיה.
משה גפני: אפשר עכשיו את הבקשה שלי לשחרור מחובת הנחה?
יואב קיש: אני צריך קוורום לזה?
יואב קיש: אבל אני צריך לשמור את הרוב ואנשים כל הזמן הולכים.
משה גפני: למה, מי נגד?
יואב קיש: אני לא יודע אם האופוזיציה - - -
אחמד טיבי: גפני, אנחנו לא - - -
משה גפני: זה על קצא"א.
יואב קיש: הם לא ייתנו לך, הם יעשו לך תרגיל.
אחמד טיבי: אנחנו נותנים לגפני.
יואב קיש: אז שאמיר יישאר.
משה גפני: לא, הנה טיבי אומר שהוא בעד.
משה גפני: לא בעד אבל גם לא נגד.
יואב קיש: יש לי את בקשת יושב-ראש ועדת הכספים להקדמת הדיון בהצעת חוק תשתיות להולכה ואחסון של נפט על ידי גורם מפעיל, לפני הקריאה השנייה והשלישית.
יואב קיש: חבר הכנסת גפני, בבקשה תציג את זה.
משה גפני: מדובר על חוק שהזיכיון שלו מסתיים במהלך הפגרה ואם הוא לא יעבור היום במליאת הכנסת אנחנו יכולים לעשות את מלאכתנו לא נאמנה.
משה גפני: יש החלטה של הממשלה, וזה גם היה בדיונים כאן ובדיונים בוועדת הכספים, ואני מבקש להביא את זה היום למליאה ולכן מבקש שחרור מחובת הנחה, כי אחרת נאחר את המועד.
יואב קיש: יש התייחסויות לאופוזיציה?
אחמד טיבי: גפני, זה בתגובה על חוק המואזין, איך שהצבעת.
משה גפני: לא, לא, לא, דיברנו על ההמשך - - -
אחמד טיבי: הנקמה עוד לא הגיעה...
יואב קיש: אני עובר לרביזיה על ההחלטה בדבר מיזוג של זכות ההשגה על החלטה בעניין רישוי מקצועות בתחום הרפואה והבריאות (כ/696) ושל זכות ערר על ההחלטה בעניין רישוי מקצועות רפואיים (פ/3671).
איילת נחמיאס ורבין: איפה אנחנו?
איילת נחמיאס ורבין: באיזה סעיף אנחנו?
יואב קיש: אתה רוצה להגיד כמה מילים?
אחמד טיבי: לא, זה הצעה של מיזוג של הצעה שלי ושל עודה, בהסכמת כולם.
יואב קיש: אז אני דוחה את זה בינתיים.
רועי פולקמן: למה לדחות?
יואב קיש: לא יודע, ביטן רוצה משהו.
אחמד טיבי: לא, הוא מדבר איתי על קשישים.
אחמד טיבי: את זה תעביר.
דוד ביטן: את זה תעביר.
יואב קיש: אוקיי, אז אני בעד לקבל את הרביזיה.
יואב קיש: מי בעד לקבל את הרביזיה?
יואב קיש: בעד הרביזיה – פה אחד
אחמד טיבי: יש גם פטור.
יואב קיש: אז עכשיו בוא נצביע על המיזוג.
יואב קיש: אחרי שהחלטנו לקבל את הרביזיה אנחנו מצביעים על מיזוג הצעות החוק שהקראתי קודם בנושא רישוי מקצועות בתחום הרפואה.
יואב קיש: ההצעה התקבלה פה אחד, ההצעות מוזגו.
אחמד טיבי: פטור.
יואב קיש: עכשיו יש לנו בקשה - - -
איילת נחמיאס ורבין: עוד בקשות?
איילת נחמיאס ורבין: כמה בקשות.
יואל חסון: כל הבהילות הזאת זה בגלל הכוונה ללכת לבחירות?
יואב קיש: לא, זה סוף מושב, יואל ידידי.
יואב קיש: ועדת הכנסת ניסתה לעבוד אבל היה לה קשה לעבוד בשבוע הקודם, ועכשיו היא מצליחה לעבוד.
יואב קיש: ביטן, מה עם הקול שלך?
יואב קיש: יחזור לך הקול?
דוד ביטן: זה רק בגללך...
יואב קיש: תזכור תמיד שכשאתה רב איתי הקול שלך הולך.
דוד ביטן: לא, הייתי חולה ואז זה עף, אתה מבין?
אחמד טיבי: יואב, בגללך הוא צעק עליי.
דוד ביטן: עכשיו גלי צה"ל רוצים לעשות איתי אייטם למה אני צרוד, מה אני אגיד?
יואב קיש: תגיד שבגלל הריב איתי.
דוד ביטן: ביטלתי 40 הופעות בטלוויזיה ו-40 ברדיו.
יואל חסון: דוד, אבל זה לא מנע ממך להיות במסעדה אתמול בלילה.
אחמד טיבי: אתמול צילמתי תכנית עם חזי דין, הקוסם, בערוץ 2.
איילת נחמיאס ורבין: והוא עלים אותך?
אחמד טיבי: לא, אבל ידעתי שביקשתם שהוא יעלים אותי.
יואל חסון: אבל הוא העלים את גטאס.
אחמד טיבי: אתמול צילמתי תכנית עם חזי דין, הקוסם, בערוץ 2, ואמרו "תגיד שם של יהודי שאתה חושב עליו, אבל תגיד מה האותיות".
אחמד טיבי: אמרתי "ב', ד' ו-ב'".
אחמד טיבי: אז הוא אמר "ביטן, דוד ביטן".
אחמד טיבי: ממש לא, לא חשבתי עליך, דוד ביטן, חשבתי על מישהו אחר, אבל אמרו לי לא להגיד.
איילת נחמיאס ורבין: אז אסור לך להגיד?
אחמד טיבי: אבל הוא ידע.
אחמד טיבי: הוא ידע.
דוד ביטן: רוצים לשמוע את התשובה על הפגישה אצל ביבי בשבת?
דוד ביטן: תשמעו, זה מקורי ביותר, יצא לי בלי להרגיש: "זה היה בשבת אמנם, אבל לקראת יציאת השבת, לא ממש בשבת".
דוד ביטן: בטלוויזיה.
אוסאמה סעדי: בלבלת את כולם.
איילת נחמיאס ורבין: זה לא קרה, ואם כן קרה, אז - - -
יואל חסון: זה היה במוצאי שבת בבוקר.
יואב קיש: טוב, יש איתנו את ג'וש - - -
אחמד טיבי: לא, הפטור, יואב.
יואב קיש: תכף, אני רוצה לשחרר, יש פה אנשים שיושבים פה - - -
אחמד טיבי: לא, זה אותו נושא, יואב, בחייאת.
יואב קיש: חברים, אנחנו נעשה גם וגם, הכול בסדר.
אחמד טיבי: לא, יואב, אני יושב פה מהתחלה, אתה ביטלת לי את כל סדר היום בשביל דבר של שתי דקות - - -
יואב קיש: טוב, בסדר, אחמד, מה רצית?
אחמד טיבי: את הפטור.
יואב קיש: יש לנו בקשה של יושב-ראש ועדת העבודה והרווחה להקדמת דיון בהצעות חוק שמוזגו היום ובהצעת חוק שירות אזרחי, לפני הקריאה השנייה והשלישית.
יואב קיש: הצעות החוק שמוזגו היום זה הנושא של המקצועות הרפואיים, שזה מה שעשינו עכשיו, ואני כבר אומר שאנחנו נמשיך עם המיזוגים והכוונה היא לתת את הפטור לכל המיזוגים שנעשה בהמשך, במידה שהם ייעשו.
<ארבל אסטרחן: אבל יהיה צריך להצביע אחד-אחד.
איילת נחמיאס ורבין: אחד-אחד, אתה לא יכול ביחד.
יואב קיש: הרגתם אותי, זה שעה של הצבעות.
יואב קיש: תני לגמור רגע איתו ואני אתחיל לעשות את זה, נו, חלאס.
איילת נחמיאס ורבין: אני הרגתי אותך?
יואב קיש: טוב, אנחנו מצביעים על קביעת ועדות להצעת חוק מעמדן של ההסתדרות הציונית העולמית ושל הסוכנות היהודית לארץ ישראל, והצעת חוק מעמדן של ההסתדרות הציונית העולמית ושל הסוכנות היהודית לארץ ישראל.
יואב קיש: יש לנו אחת פרטית, 3927, ואחת פרטית, 3926.
יואב קיש: מה ההצעות?
יואב קיש: לאן רוצים את זה?
יואב קיש: ביטן, לאן רצו את זה?
יואב קיש: שתי ההצעות לוועדת הפנים?
יואב קיש: אז המיזוג צריך להיעשות שם ורק אחרי זה לחזור לפה, אני לא יכול לעשות את המיזוג פה.
דוד ביטן: אז תעביר את זה לשם.
יואב קיש: אני מעביר.
יואב קיש: מישהו רוצה להתייחס לוועדה אחרת מוועדת הפנים?
דוד ביטן: לא, כולם מסכימים לזה.
יואב קיש: מי בעד ועדת הפנים?
<ארבל אסטרחן: המיזוג יהיה אחרי הטרומית ואז יחזור אלינו.
יואב קיש: שם המיזוג.
יואב קיש: בסדר, עכשיו בואו נראה מה המיזוגים שוועדת העבודה והרווחה ביקשו.
יואב קיש: יש לנו את בקשת יושב-ראש ועדת העבודה, הרווחה והבריאות למיזוג הצעות החוק הבאות:
יואב קיש: הצעת חוק הזכות לעבודה בישיבה (הבטחת תנאים הולמים למאבטחים), והצעת חוק עמדות שמירה לעובדים בענף השמירה והאבטחה (פ/3545).
יואב קיש: אני בעד המיזוג הזה.
יואב קיש: עכשיו אנחנו עוברים למיזוג של יו"ר ועדת העבודה, הרווחה והבריאות, של הצעת חוק פעולות האיבה (תגמולים לנפגעי פעולות איבה מחוץ לישראל) (כ/695), יחד עם הצעת חוק תגמולים לנפגעי פעולות איבה (פ/3708).
יואב קיש: לדעתי אתם גם צריכים להיות בעד.
יואב קיש: מדובר במקרים כואבים של ישראלים נפגעי טרור מחוץ למדינת ישראל.
יואב קיש: יש שני מקרים על הפרק, גרמניה ואיסטנבול.
יואב קיש: אין שום סיבה שהדבר הזה לא יקרה ואני מאוד שמח וגאה שהכנסת כולה מגויסת לקדם ולהוביל את החקיקה הזו במהירות האפשרית.
דוד ביטן: של ילין?
יואב קיש: ילין ו... כן.
אוסאמה סעדי: של ביטן ושל ילין.
דוד ביטן: אני רק עוזר לו.
דוד ביטן: זו הצעה שלו, רעיון שלו.
איילת נחמיאס ורבין: אתה רואה שאתה חמוד?
איילת נחמיאס ורבין: כי זה יפה וזה קולגיאלי, וזה לא קשור שהוא חבר כנסת מהאופוזיציה, ואני רואה לנכון לציין את זה.
יואל חסון: אני חותם על כל מה שאיילת אמרה, דוד.
אחמד טיבי: יואב, תגיד, אתה מענה אותי?
יואב קיש: הנה, אני עכשיו עושה את הפטור.
יואב קיש: אנחנו עוברים לבקשת יושב-ראש ועדת העבודה, הרווחה והבריאות להקדמת הדיון בהצעות החוק שימוזגו היום ובהצעת חוק שירות אזרחי (מ/947), לקריאה שנייה ושלישית.
יואב קיש: מה שמיזגנו היום, אנחנו נצביע עליהן אחת-אחת.
יואב קיש: אנחנו נצביע עכשיו על חוק שירות אזרחי, בקשה לפטור מחובת הנחה לקריאה שנייה ושלישית.
יואב קיש: מי בעד? חמישה.
יואב קיש: בעד הבקשה – 5
יואב קיש: אנחנו עוברים עכשיו לבקשה על המאבטחים.
יואב קיש: אחרי שמיזגנו את נושא המאבטחים, הבטחת תנאים הולמים למאבטחים, יש בקשה של יושב-ראש הוועדה לפטור מחובת הנחה לשתי ההצעות האלה.
יואל חסון: לכניסת יועצת ראש הממשלה, הקהל יעמוד.
יואב קיש: יואל, לא לזלזל.
יואל חסון: איזה זלזול?
יואב קיש: זה נשמע לא טוב.
יואל חסון: לא, רבקה ואני מכירים שנים על גבי שנים.
יואב קיש: אוקיי, אז אם זה מחיבה אז זה מותר.
יואב קיש: שכחתי שעוד מהתקופה עם שרון היית עם רבקה ב...
יואב קיש: היא עושה עבודת קודש לקואליציה ואנחנו מעריכים אותה מאוד.
יואב קיש: אנחנו עוברים לפטור מחובת הנחה להצעת חוק פעולות האיבה (כ/695) - - -
יואב קיש: כי זאת הייתה הבר-מצווה של ביטן.
יואב קיש: מה הקשר בין זה לבר-מצווה של ביטן?
אוסאמה סעדי: יואב, הצבענו על זה כבר.
יואב קיש: לא, עכשיו זה פטור.
יואל חסון: אגב, ביטן, אני לא מאמין שלא קראת ספר עשר שנים.
דוד ביטן: בוודאי שקראתי.
איילת נחמיאס ורבין: אבל למה אתה אומר ש - - - עשה לך את זה, ולמה אתה נותן לו ציטוט דווקא של אלבר קאמי?
יואב קיש: איילת, את מפריעה לישיבה.
יואב קיש: בסוף אתם טוענים - - -
איילת נחמיאס ורבין: אחרת לא נשרוד את היום הזה, יואב.
יואב קיש: טיבי מחכה בשקט ולא עושה רעש.
דוד ביטן: אני רוצה להגיד לכם, קיבלתי לבר-מצווה כמה צ'קים.
דוד ביטן: אתם יודעים איזה צ'ק קיש שם?
דוד ביטן: כתב לי בצ'ק "לגיל הרך".
יואב קיש: טוב, אנחנו עכשיו בבקשה של יושב-ראש ועדת העבודה והרווחה לפטור מחובת הנחה לקריאה שנייה ושלישית לנושא חוק פעולות האיבה, שתי הצעות החוק שמיזגנו.
אוסאמה סעדי: לפני ההצבעה יש לנו הצעה - - -
יואב קיש: אנחנו בהצבעה, אוסאמה.
יואב קיש: עכשיו אני מקשיב לך, אוסאמה.
אוסאמה סעדי: הצענו הצעת חוק להכיר גם - - -
דוד ביטן: למה זה לא הגיע לוועדה?
דוד ביטן: תביאו את זה לוועדה.
יואב קיש: אז מה עם זה?
דוד ביטן: זה עבר ראשונה כבר.
דוד ביטן: אם אתם רוצים למזג - - -
יואב קיש: צריך להעביר טרומית.
יואב קיש: אם זה לא עבר טרומית אתה לא יכול.
דוד ביטן: ואין טרומיות השבוע.
דוד ביטן: למה עכשיו אתה נזכר?
דוד ביטן: אבל הצעת החוק שהוגשה פותרת גם לכם את הבעיה.
יואב קיש: זה עניין של קרדיט.
יואב קיש: עניין של קרדיט זה לא.
יואב קיש: עכשיו אני פה בשביל טיבי.
יואב קיש: אחרי שעשינו מיזוג להצעת חוק בנושא מקצועות בתחום הרפואה, אנחנו עכשיו מעלים להצבעה את בקשת יושב-ראש ועדת העבודה, הרווחה והבריאות לפטור מחובת הנחה להצבעות בנושא רישוי מקצועות בתחום הרפואה (כ/696) ו-(פ/3671), שמוזגו - - -
יואל חסון: איזה סעיף אנחנו?
יואב קיש: אנחנו עשינו רביזיה והצבענו על מיזוג בסעיף ד', ועכשיו אני הולך לתוספת לסעיף 2, בקשת יושב-ראש ועדת העבודה והרווחה להקדמת הדיון בהצעות שמוזגו היום.
יואב קיש: התקבלה פה אחד.
אחמד טיבי: תודה, יואב.
יואל חסון: אנחנו לא יכולים להסתדר עם ההתנהגות הקפריזית של שניכם – פעם אתם חברים טובים ופעם אתם.
דוד ביטן: אנחנו עובדים, מה זה שייך?
איילת נחמיאס ורבין: אני חושבת שבכנס הבא – בהנחה שיהיה הכנס הבא ולא בחירות – יהיה צריך להצמיד לוועדת הכנסת פסיכולוג, שלא לומר פסיכיאטר.
יואל חסון: פסיכולוגית ילדים.
יואב קיש: לחברי הוועדה?
איילת נחמיאס ורבין: לא, בעיקר ל - - -
דוד ביטן: אני רוצה להגיד לכם, מאז שאמרנו שאולי יהיו בחירות כל חברי הכנסת של מפלגת העבודה והמחנה הציוני לקחו פסיכולוג.
יואב קיש: גם חלק מחברי הליכוד.
יואל חסון: בינתיים הפסיכולוגית ילדים זה אצלכם.
דוד ביטן: בינתיים היחידים שלא לקחו זה יש עתיד.
דוד ביטן: אבל הם צריכים פסיכולוג לגבי המיקום ברשימה.
יואב קיש: טוב, חברים, בואו נראה איך אנחנו ממשיכים.
יואל חסון: מה עם הסעיף שלי?
יואל חסון: ט.8 זה חוק שלי.
יואב קיש: אנחנו נדון בזה היום.
יואב קיש: אחרי שנגמור את 15V.
יואל חסון: לא רוצה כלום, זה לא מעניין אותי, מה עשית מזה כאילו זה התאגיד, יאללה...
דוד ביטן: מה אתה צריך?
יואל חסון: לראות שהחוק שלי עובר לרפורמות, זה הכול.
יואל חסון: מה, אתה עושה לי על זה עכשיו כוח?
יואב קיש: יואל, אנחנו נעשה את זה, אין בעיה.
דוד ביטן: אין בעיה, למה אתה לא מעביר לו את זה?
יואב קיש: אנחנו נדבר על זה אחר כך, בואו נמשיך.
יואב קיש: אנחנו מצביעים - - -
יואב קיש: חבר הכנסת גליק, זה לא הזמן, אנחנו באמצע דיון על דברים אחרים ואני צריך את היועצת המשפטית איתי.
יואב קיש: חברים, יש נושא של יושב-ראש ועדת הפנים והגנת הסביבה, בקשה למיזוג הצעת חוק התכנון והבנייה (תיקון מס' 114), (מ/1119), והצעת חוק התכנון והבנייה (תיקון – שיפוי בגין תביעות פיצויים), של חבר הכנסת דוד אמסלם, (פ/3928).
יואב קיש: זו סך הכול בקשה למיזוג מיושב-ראש הוועדה.
יואב קיש: עכשיו אני צריך את גפני בשביל הרביזיה.
יואב קיש: חברי הכנסת גליק וגפני, אנחנו נפתח את הדיון ברביזיה.
יואב קיש: יש לנו רביזיה שביקש חבר הכנסת יהודה גליק על ההחלטה הקודמת בטענת נושא חדש בחוק הגליל, בנושא הפטם.
יואב קיש: חבר הכנסת גליק, בבקשה תציג את הרביזיה.
יהודה גליק: אני רוצה להבהיר לכל מי שמצביע עכשיו – תראו, אם החוק הזה יעבור היום, הוא ייפול בבג"ץ כולו.
יהודה גליק: כי החלף-פטם מעולם לא היה בחוק הזה.
יהודה גליק: ולא רק שהוא לא היה, גם מבקר המדינה קבע שהוא לא חוקי והורה למשרד החקלאות לבטל אותו.
יהודה גליק: אלא שפה מכניסים אותו בתוך החוק.
יהודה גליק: אני אומר לכם, הדבר הזה ילך לבג"ץ ולא רק שהסעיף הזה ייפול, כל חוק הגליל ייפול.